‘দৃশ্যম ৩’ শুটিং আগস্টে, বিজয় সালগাঁওকার হিসেবে ফিরছে অজয়

আগামী আগস্টে ‘দৃশ্যম ৩'(Drishyam 3)এর শুটিং শুরু করতে চলেছেন অজয় দেবগন(Ajay Devgan)। প্রসঙ্গত,২০১৫ সালের থ্রিলার ‘দৃশ্যম’ এ বিজয় সলগাঁওকার এর চরিত্রে অজয়কে প্রথমবারের মতো দেখা গিয়েছিল। যা দর্শকদের ব্যাপক মন জয় করেছিল। এবার ফ্রাঞ্চাইজির তৃতীয় ভাগেও একই ভূমিকায় দেখা যেতে চলেছে অজয়কে। ‘দৃশ্যম ৩’ ছবির শুটিং শুরুর আগে অজয় ‘দে দে পেয়ার দে ২’, ‘ধামাল ৪’ এবং ‘রেঞ্জার’ এর শুটিং শেষ করবেন। সূত্রের খবর দৃশ্যাম ৩’ এর পর ‘গোলমাল ৫’ কাজ শুরু হবে। এই ছবির পরিচালক রোহিত শেঠি। অন্যদিকে সন অফ ‘সর্দার ২’ তেও অজয় দেবগনকে দেখবে বলে দর্শকরা অধীর আগ্রহে অপেক্ষা করছেন।
সূত্রের খবর,
‘অজয়ের অন্য একটা ছবি করার কথা ছিল জুলাই অগস্ট মাসে। কিন্তু ও এখন দৃশ্যম ৩ ছবিটিকে সবথেকে বেশি গুরুত্ব দিয়েছে অন্যান্য ছবির থেকে। কিছু সপ্তাহ আগে অভিষেক পাঠক এবং অন্যান্য লেখকরা দৃশ্যম ৩ এর গল্প শোনান অজয়কে। আর সেই গল্প এবং তার টুইস্ট শুনে মুগ্ধ হয়ে যান। এক কথায় রাজি হয়ে যান ছবিটা করতে। ফলে তিনি দারুণ উচ্ছ্বসিত বিজয় সালগাওকর হিসেবে বড় পর্দায় ফিরতে।’ সূত্রের তরফে জানানো হয়েছে, ‘২০২৫ এর শেষ পর্যন্ত অজয়ের হাতে ভর্তি কাজ।’